procesaur/Wiki.mk huggingface dataset:
Александар Котевски

Александар Котевски (1980, Битола) — македонски виолончелист.
1 Животопис
Александар Котевски го започнал музичкото образование на 14-годишна возраст, кога се запишал во средното музичко училиште во Битола, а само шест месеци подоцна ја освоил втората награда на државниот натпревар. Во 1996 година, на државниот натпревар по камерна музика ја освоил третата награда. Образованието го продолжил на Факултетот за музичка уметност, каде студирал во класата на проф. Дучка Тасеска, а дипломирал и магистрирал во класата на проф. Живко Фирфов. Во текот на школувањето, тој посетувал повеќе курсеви кај: Кирил Родин, Кирил Кравцов, Евгениј Ксаверјев, Џенифер В. Кларк и Кетрин Мекинтош од Кралската академија во Лондон, Александар Рудин и Давид Грегоријан.
2 Творештво
Талевски настапувал како солист со повеќе оркестри, и тоа: Камерниот оркестар на Факултетот за музичка уметност (на „Есенските музички свечености 2001“), Македонската филхармонија (2002), Дубровачкиот симфониски оркестар (2005) и Мостарскиот симфониски оркестар (2006). Покрај тоа, како член на повеќе симфониски оркестри настапувал во повеќе земји, како: Хрватска, Германија, Австрија, Италија, Србија, Бугарија, Албанија, Индонезија итн. Покрај тоа, тој е член на неколку ансамбли: „Македонскиот кларинет квинтет“, „Дуо виолончела Котевски — Пејиќ“, „Трио ВАМ“ (заедно со Марија Ѓошевска и Владимир Кстов).
Вердум

Вердум (|Werdum; |Weerm) — општина во округот Витмунд, во сојузната покраина Долна Саксонија, Германија.
1 Географија
1.1 Местоположба
Вердум се наоѓа во областа Харлингерланд во Источна Фризија, на само неколку километри од брегот на Северното Море.
1.2 Соседни општини
Крајбрежното место Нојхарлингерзил се наоѓа четири километри на север, а градот Езенс се наоѓа седум километри на запад.
1.3 Општински единици
Кон општината покрај главното место Вердум припаѓаат и местата Едензерлог и Гастриге.
Други помали имоти во општината се Грос Хузум, Клајн Хузум, Андерварфен, Валум и Нордвердум.
2 Галерија
Липе (округ)

Липе (|Lippe) — округ во источниот дел на сојузната покраина Северна Рајна-Вестфалија, Германија. Се граничи со окрузите Херфорд, Минден-Либеке, Хекстер, Падерборн, Гитерсло и безокружниот град Билефелд, кои го образуваат регионот Источна Вестфалија-Липе.
Округот е наречен по господарите на Липе, кои првобитно живееле крај реката Липе и таму го основале градот Липштат и нивното Кнежевство Липе. Било држава во рамките на Светото Римско Царство и формално ја задржала својата државност сè до 1947 г. кога станало округ во Северна Рајна-Вестфалија.
1 Историја
Липе како округ ја зафаќа речиси истата површина како историскиот крај Липе. За првпат се споменува во 1123 г. Со тек на време неговата положба постепено сее зајакнувала, така што во 1528 г. станало грофовија, а во 1789 г. достигнало статус на кнежевство.
За разлика од многу други околни земји во Светото Римско Царство, Липе ја задржало својата независност во наполеонскиот период и затоа подоцна не било припоено кон Прусија. Подоцна станала една од најмалите земји-членки на Германското Царство.
По смртта на кнезот Волдемар in 1895 г. двете лози на династијата Липе цела деценија се бореле за намесништвото врз ова владене.
Последниот кнез на Липе бил принуден да абдицира со Ноемвриската револуција од 1918 г. по распадот на германската армија, кога Германија во целина добила нов државен поредок и име — Вајмарска Република. Округот станал слободна држава (''Freistaat''), еден од составните делови на новата република. Во 1932 г. Слободната Држава Липе е поделан на два округа: Детмолд и Лемго. Овие постоеле до 1947 г. кога Липе ја изгубило самобитноста, и по наредба на Британската окупациска власт било ставено во новата сојузна покраина Северна Рајна-Вестфалија; во 1949 г. собранието ја одобрило оваа промена. Во 1969/70 г. 168-те града и општини се споени во 16; со управните реформи во 1973 г. окрузите Лемго и Детмолд се соединети, образувајќи го денешниот округ Липе.
2 Географија
Округот Липе го опфаќа северниот дел на Тевтобуршката Шума, каде се наоѓа највисоката точка во него — возвишението Кетерберг (496 м) кај Лигде. Најниска точка е реката Везер, на 45,5 м. Главна река е Вере, а на северната окружна граница тоа е Везер. Реката Липе не тече низ Липе, но извира веднаш зад окружната граница во Бад Липшринге во округот Падерборн. Во речната долина се сместени малите територии на Липштат, Липероде и Капел, кои му припаѓале на Липе сè до средината на XIX век се сместени.
3 Грб
На грбот е прикажан традиционалниот симбол на Липе — розата, особено бидејќи округот ја зафаќа речиси целата територија на поранешната држава. Во средината на цветот има 16 прашници, кои ги симболизираат 16-те града и општини во округот. Грбот е усвоен во 1973 г.
И покрај скромната големина на Липе, липската роза е еден од трите симболи претставени на покраинскиот грб на Северна Рајна-Вестфалија.
4 Градови и општини
Градови, Општини
5 Кујна
Најпознатото јадење од Липе е пикертот, кој во минатото го јаделе сиромашните. Главни состојки се компири, брашно и суво грозје.
6 Поврзано
* Источна Вестфалија-Липе
Бломберг (Источна Фризија)

Бломберг (|Blomberg; |Bloombarg) — општина во округот Витмунд, во сојузната покраина Долна Саксонија, Германија.
1 Географија
1.1 Местоположба
Бломберг се граничи (почнувајќи од запад надесно) со општината Нојшо (во рамки на истата општинска заедница Холтрим), општините Морвег и Дунум (обете во општинската заедница Езенс), како и со делот Лангефелд од градот Аурих.
1.2 Општински единици
Кон општината припаѓаат деловите Алтгауде, Нордмор, Шо и Зидмор.
2 Историја
Населбата Бломберг настанала како пруска колонија во 1765 година. Црквата била подигната во неоготски стил во 1870 година.
Еверсмер

Еверсмер (|Eversmeer) — општина во округот Витмунд, во сојузната покраина Долна Саксонија, Германија.
1 Географија
1.1 Местоположба
Во општинското подрачје се наоѓа Евиге Мер, што е најголемо мочуриште во Германија. Површината е природна заштитена област од 1939 година.
Нојшо

Нојшо (|Neuschoo) — општина во округот Витмунд, во сојузната покраина Долна Саксонија, Германија.
1 Географија
1.1 Местоположба
Општината се граничи (од запад надесно) со општините Вестерхолт, Утарп, Швајндорф и Охтерзум (сите во општинската заедница Холтрим), општината Морвег (општинска заедница Езенс), општината Бломберг (исто така во општинската заедница Холтрим), а на југ со градските делови Дитриксфелд и Таненхаузен од градот Аурих.
Нојхарлингерзил

Нојхарлингерзил (|Neuharlingersiel; |Neeharlingersiel) — општина во округот Витмунд, во сојузната покраина Долна Саксонија, Германија.
Местото Нојхарлингерзил претставува морска бања од 1979 година, а од 1996 година е прогласено за покраинско здравствено одморалиште. Местата Алтхарлингерзил и Остбензе претставуваат крајбрежни бањски места од 1985 година. Пристаништето во Нојхарлингерзил е пристаниште за источнофризискиот остров Шпикерог.
1 Географија
1.1 Местоположба
Општината се наоѓа во областа Харлингерланд во Источна Фризија на брегот на Северното Море. Долж крајбрежјето се протега националниот парк Долносаксонско Ваденско Море, кој од 2009 година претставува светско културно наследство.
1.2 Соседни општини
Општината Нојхарлингерзил на исток се граничи со Каролинензил, дел од градот Витмунд, на југоисток со општината Вердум, на југ со општината Штедесдорф и на југозапад со градот Езенс. На север се наоѓаат источнофризиските острови Лангеог и Шпикерог.
1.3 Општински единици
Општината Нојхарлингерзил се состои од местата:* Алтхарлингерзил
* Нојхарлингерзил
* Остбензе
* Зерим
2 Галерија
Охтерзум

Охтерзум (|Ochtersum) — општина во округот Витмунд, во сојузната покраина Долна Саксонија, Германија.
1 Географија
1.1 Местоположба
Охтерзум се наоѓа десет километри западно од градот Езенс на патот помеѓу Холтгаст и Утарп.
1.2 Општински единици
Општината е составена од Баркхолт, Остохтерзум и Вестохтерзум.
Утарп

Утарп (|Utarp) — општина во округот Витмунд, во сојузната покраина Долна Саксонија, Германија.
1 Географија
1.1 Местоположба
Општината е оддалечена само 14 километри од брегот на Северното Море, поради што општината зависи од туризмот.
1.2 Општински единици
Покрај главното место Утарп, кон општината припаѓаат и местата Нарп и Шлај.
Тартиниев плоштад

Тартиниев плоштад (|Tartinijev trg; |Piazza Tartini) — најголем и главeн плоштад во градот Пиран, Словенија. Името го добил по виолинистот и композитор Џузепе Тартини, на кого бил направен споменикот во 1896 година.
1 Опис на плоштадот
Плоштадот бил внатрешно пристаниште за помали пловни објекти и бил сместен надвор од првите градски sидини. Во средниот век, пристаништето станало опкружено со важни згради и палати, поради што станало важно место на градот. Меѓутоа, поради канализацијата што била таму, од службениците се одлучило да постават ''real'' плоштад таму во 1894 година. Околу новосоздадената платформа се појавија разни нови згради, вклучувајќи го и градското собрание. Од тие згради, готската куќа по име Benečanka (''Venetian house'') сè уште има оригинална надворешност, која датира од 15 век.
Вајар на бронзениот споменик на Tartini во 1896 година бил Antonio Dal Zòtto.
Од 1909 до 1912 година, била направена патека за trolleybus, која го поврзува Пиран со железничката станица во Lucija, каде што била направена железничката Parenzana, која ги поврзува Трст и Poreč со разни други градови. По 1912 година, trolleybus бил заменет со поефикасен трамвај, кој бил operational до 1953 година. На 300 th годишнината од раѓањето на Tartini, се случило огромно реновирање на плоштадот, кога била формирана елипса од бел камен, дизајнирана од архитектот Boris Podrecca.
2 Денес
Во последниве години имало некои промени на бројот на возила на плоштадот, во корист на туризмот, така што во текот на главната сезона (први јули до први септември) возилата треба да се паркираат на градскиот паркинг во Fornače. Исто така, постои линија од бесплатни мини-автобуси кои возат од Пиран до разни други крајбрежни градови во главната сезона.
3 Поврзано
* Словенечка Истра
Вестерхолт

Вестерхолт (|Westerholt) — општина во округот Витмунд, во сојузната покраина Долна Саксонија, Германија.
Општината претставува административно седиште на општинската заедница Холтрим.
1 Географија
1.1 Местоположба
Вестерхолт се наоѓа во областа Источна Фризија, оддалечен од брегот на Северното Море околу 7 километри. Најблиски градови се Аурих, Езенс и Норден, додека од окружниот град Витмунд е оддалечен 22 километри.
1.2 Соседни општини
Вестерхолт се наоѓа во средишниот дел на општинската заедница Холтрим и се граничи со следниве општини (од север надесно): Дорнум (округ Аурих), Швајндорф, Нојшо, Аурих (делот Таненхаузен), Еверсмер и Нендорф.
1.3 Општински единици
Општината се состои од местата Вестерхолт, Терхајде, Вилмсфелд и Гренце.
Мегабит

Мегабит — милион пати поголема единица од бит за дигитални информации. Префиксот мега- (симбол М) е дефиниран во Меѓународниот систем на единици (СИ) како множител со вредност 10<sup>6</sup> (1 милион), и затоа
: 1 мегабит = = = 1000 килобита.
Симболот за мегабит е Mbit.
Мегабитот е тесно поврзан со мебибитот, повеќекратно поголема единица добиена од бинарниот префикс меби (симбол Mi), од ист ред на големина, што е еднакво на = , или приближно 5% поголем од мегабитот. И покрај дефинициите на овие нови префикси за бинарно базирани количини на информации од страна на меѓународните организации за стандардизација, мемориските полуспроводнички чипови сè уште се продаваат користејќи ги имињата со метрички префикси за означување бинарни множители.
Со користење на заедничката големина бајт од осум бита и стандардизирана метричка дефиниција за мегабит и килобајт, 1 мегабит е еднаков на 125 килобајти (kB) или приближно 122 кибибајти (KiB).
Мегабитот нашироко се користи кога се однесува на брзините на пренос на податоци во компјутерски мрежи или телекомуникациски системи. Мрежните брзини на пренос и брзините на преземање често го користат мегабитот како износ пренесен во единица време, на пример, 100 Mbit/s (мегабита во секунда) брза етернет конекција, или 10 Mbit/s услуга за пристап до семрежјето, додека големината на единиците за податоци (податотеки) пренесени преку овие мрежи често се мерат во мегабајти. За да се постигне брзина на пренос од еден мегабајт во секунда, потребна е мрежна конекција со брзина на пренос од осум мегабити во секунда.
1 Употреба
* Во телекомуникациите, употребата на SI-дефинираната единица е стандардна.
* Во индустријата за полуспроводници, сè уште вообичаена практика е да се назначи меморија со случаен пристап (RAM), меморија само за читање (ROM) во бинарна интерпретација на метричките префикси, како што е мегабит, така што еден мегабит претставува = . На пример, еден дискретен чип DDR3 специфициран на 512 Mb секогаш содржи 2<sup>29</sup> бита = = 512 мибита меморија, или , различно наречени или 64 мебибајти или 64 (бинарни) мегабајта.
* За време на ерата на 16-битни конзоли за игри, мегабитот бил најчесто користената мерка за големината (капацитетот за складирање компјутерски податоци) на касетите за игри. Оваа големина претставува еден мебибит (Mibit). Огромното мнозинство игри SNES и Mega Drive (Genesis) биле произведени на 8-''мегабитни касети'', иако се појавиле и други големини на касетите како 4, 12, 16, 24, 32 и 48 мегабита. Ваквата употреба продолжила на Нинтендо 64, со големини на касети кои се движеле помеѓу 32 и 512 мегабита.
Кибибит

Кибибитот ― множител на битот, единица за чување дигитални информации, користејќи го стандардниот бинарен префикс киби, кој има симбол Ki, што значи 2<sup>10</sup>. Симболот на единицата на кибибитот е Kibit.
: 1 кибибит = 2<sup>10</sup> бити = 1.024 бити
Кибибитот постои од 1998 година и е тесно поврзан со килобитот, што е еднакво на 10<sup>3</sup> бити = 1.000 бити. Сепак, кибибит е 1024 бити. Исто така, еден кибибајт е 1.024 бајти.
Бинарните префикси се дел од меѓународниот систем на количини.
1 Поврзано
* Кибибајт
Приказната на слугинката (филм)

„Приказната на слугинката“ (англиски: ''The Handmaid's Tale'') — американски филм од 1990 година, во режија на Фолкер Шлендорф (Volker Schlöndorff) по сценариото на Харолд Пинтер, засновано врз истоимениот роман на Маргарет Етвуд. Главните улоги ги толкуваат: Наташа Ричардсон, Феј Данавеј и Ејдан Квин. Филмот бил номиниран за наградата „Златна мечка“ на Берлинскиот филмски фестивал во 1990 година.
1 Синопсис
Дејствието на филмот се одвива во дистописки, контаминиран свет во која владее десничарска религиозна тиранија. Една млада жена, која е една од ретките плодни жени, станува сексуална робинка...
Ексабит

Ексабит ― множител на единицата бит за дигитални информации или сметачко складирање. Префиксот екса (симбол Е) е дефиниран во меѓународниот систем на единици (СИ) како множител на 10<sup>18</sup> (1 квинтилион, кратка скала), и затоа
: 1 ексабит = = = 1000 петабити.
Ексабитот има симбол на единица Ebit или Eb.
Ексабитот е тесно поврзан со ексибитот, единица-множител добиена од бинарниот префикс ексби со ист редослед на големина, што е еднакво на = , или приближно 15% поголеми отколку ексабит.
1 Поврзано
* SI-претставка
* Ексабајт
Петабит

Петабитот ― множител на единицата бит за дигитални информации или сметачко складирање. Префиксот пета (симбол P) е дефиниран во меѓународниот систем на единици (SI) како множител на 10 <sup>15</sup> (1 квадрилион, кратка скала), и затоа
: 1 петабит = = = 1000 терабити.
Петабитот има симбол на единица Pbit или Pb.
Петабитот е тесно поврзан со пебибит, единица-множител добиена од бинарниот префикс пеби со ист редослед на големина, што е еднакво на = , или приближно 13% поголеми од петабитот.
1 Поврзано
* SI-претставка
* петабајт
Мебибит

Мебибитот ― множител на битот, единица на информации, префиксирана со стандардно заснованиот умножувач „меби“ (симбол ''Mi''), бинарен префикс што значи 2<sup>20</sup>. Симболот на единицата на мебибитот е Mibit.
: 1 мебибит = 2<sup>20</sup> бити = = 1024 кибибити
Оваа единица е најкорисна за мерење на капацитетот на RAM и ROM чипот.
Мебибитот е тесно поврзан со мегабитот што е еднакво на 10<sup>6</sup> бити = 1.000.000 бити.
Во текот на 1980-тите и 1990-тите, производителите на видео игри понекогаш ја пријавувале количината на меморијата само за читање (ROM) на внатрешниот кертриџ на пакувањето во мегабити, каде 1 мегабит изнесувал 128 кибибајти и 8 мегабити биле 1 мебибит ROM, што содржел инструкции и податоци за играта.
1 Поврзано
* Мебибит
* Мебибит во секунда
Зетабит

Зетабитот ― множител на единицата бит за дигитални информации или сметачко компјутерско. Префиксот зета (симбол Z) е дефиниран во меѓународниот систем на единици (SI) како множител на 10<sup>21</sup> (1 секстилион, кратка скала), и затоа
: 1 зетабит = = = 1000 ексабити.
Зетабитот има го единичниот симбол Zbit или Zb.
Зетабитот е тесно поврзан со зебибитот, единица-множител добиена од бинарниот префикс зеби со ист редослед на големина, што е еднакво на = , или приближно 18% поголем од зетабит.
1 Поврзано
* SI-претставка
* Зетабајт
Јотабит

Јотабитот ― множител на единицата бит за дигитални информации или сметачко складирање. Префиксот јота (симбол Y) е дефиниран во меѓународниот систем на единици (SI) како множител на 10<sup>24</sup> (1 септилион, кратка скала), и затоа
: 1 јотабит = = = 1000 зетабити.
Јотабитот има единичен симбол Ybit или Yb.
Јотабитот е тесно поврзан со јобибит, единица-множител добиена од бинарниот префикс јоби од ист величински редослед, што е еднакво на = , или приближно 21% поголем од јотабитот.
1 Поврзано
* SI-претставка
* Јотабајт
Гибибит

Гибибит (симбол Gibit) ― множител на битот, единица на информации, префиксирана од стандардниот умножувач гиби (симбол Gi), бинарен префикс што значи 2<sup>30</sup>.: 1 гибибит = 2<sup>30</sup> бити = =
Гибибитот е тесно поврзан со гигабитот, соодветната единица која го користи метричкиот префикс гига, што е 10<sup>9</sup> бити.
1 Поврзано
* Гибибајт
* Гибибит во секунда
Тебибит

Тебибитот ― множител на битот, единица на информации, префиксна со стандардно заснованиот умножувач теби (симбол Ti), бинарен префикс што значи 2<sup>40</sup>. Симболот на единицата на тебибитот е Tibit.
: 1 тебибит = 2<sup>40</sup> бити = = 1024 гибибити
Тебибитот е тесно поврзан со терабитот, соодветната единица што го користи метричкиот префикс тера, што е 10<sup>12</sup> бити.
1 Поврзано
* Тебибајт
* Тебибит во секунда
Аризба

Аризба (старогрчки: Ἀρίσβη = „онаа која патува најдобро“) — лик од старогрчката митологија, ќерка на пророкот Мероп, првата сопруга на тројанскиот крал Пријам и мајка на неговиот син Есак. Таа живеела на планината Ида во близината на Троја.
Ајант Помалиот

Ајант Помалиот (старогрчки: Αἴας = „од земја“) — лик од старогрчката митологија, син на локридскиот крал Оилеј. Тој бил учесник во Тројанската војна при што е опишан како вешт фрлач на копје и вториот најдобар тркач во грчката војска (по Ахил).
Пебибит

Пебибитот ― множител на битот, единица за складирање на дигитални информации, префиксирана со стандардно заснованиот умножувач пеби (симбол Pi), бинарен префикс што значи 2<sup>50</sup>. Симболот на единицата на пебибитот е Pibit.
: 1 пебибит = 2 <sup>50</sup> бити = = 1024 тебибити
Пебибитот е тесно поврзан со петабитот, соодветната единица која го користи метричкиот префикс пета, што е 10<sup>15</sup> бити.
1 Поврзано
* Пебибајт
Андромаха

Андромаха (старогрчки: Ἀνδρομάχη = „машка борба“) — лик од старогрчката митологија, ќерка на тебанскиот крал Етион и жена на тројанскиот јунак Хектор. Таа е опишана како еден од најблагорондите ликови во епот „Илијада“. По пропаста на Троја, таа му била робинка на Неоптолем, синот на Ахил, а по неговата смрт, се омажила за Хелен, братот на Хектор.
Јобибит

Јобибитот ― множител на битот, единица за чување дигитални информации, префиксирана со стандардно заснованиот умножувач yobi (симбол Yi), бинарен префикс што значи 2<sup>80</sup>. Симболот на единицата за јобибитот е јибит.
1 јобибит = 2<sup>80</sup> бити = = 1024 зебибити.
Префиксите зеби и јоби првично не биле дел од системот на бинарни префикси, но биле додадени од Меѓународната електротехничка комисија во август 2006 година.
Анхиз

Анхиз (грчки: Ἀγχίσης = „кој живеел со божица“) — лик од старогрчката митологија, син на Капиј и Темида и татко на Енеја. Анхиз потекнувал од старо кралско семејство од Троја. Во младоста, додека ги пасел татковите стада на планината Ида во близината на Троја, му се прикажала божицата Афродита и тој се вљубил во неа. Таа му предвидела дека ќе добие син и му ја претскажала неговата судбина, но му забранила да не ја открива мајката на детето. Меѓутоа, во една прилика, пијаниот Анхиз ја открил тајната и поради тоа Зевс фрлил молња кон него. Сепак, во последен миг, Афродита малку ја променила насоката на молњата и така Анхиз не погинал, туку останал парализиран. По пропаста на Троја, неговито син Енеја го извлекол Анхиз надвор од уништениот град.
Ексбибит

Ексбибитот ― множител на битот, единица за чување дигитални информации, префиксирана со стандардниот умножувач ексби (симбол Ei), бинарен префикс што значи 2<sup>60</sup>. Симболот на единицата на ексбибитот е Eibit.
: 1 екбибит = 2<sup>60</sup> бити = = 1024 пебибити
Ексбибитот е тесно поврзан со ексабитот, соодветната единица која го користи метричкиот префикс екса, што е 10<sup>18</sup> бити = .
1 Поврзано
* Ексибајт
Зебибит

Зебибитот ― множител на битот, единица за дигитално складирање информации, префиксирана со стандардно заснованиот умножувач зеби (симбол Zi), бинарен префикс што значи 2<sup>70</sup>. Симболот на единицата на зебибитот е Зибит.
: 1 зебибит = 2<sup>70</sup> бити = = 1024 ексбибити
Префиксот зеби првично не бил дел од системот на бинарни префикси, но бил додаден заедно со префиксот јоби од Меѓународната електротехничка комисија во август 2005 година.
Qatar Airways

Катар ервејс ( AITA : QR ; OACI : QTR ) (на арапски : القطرية или ''Ал Катарија'') е националната авиокомпанија на Катар. Врши меѓународни летови до пет континенти од својот главен центар на меѓународниот аеродром во Доха.
1 Историја
Катар Ервејс е основана во 1993 година, и започна да лета следната година. Акбар Ал Бејкер, е нејзиниот извршен директор од 1997 година. Од само 4 авиони во 1997 година, се зголеми на 28 на крајот на 2003 година, 50 во 2006 година.
На 29 октомври 2013 година, официјално се приклучи на сојузот Oneworld во Доха .
2 Флота
Флотата на Катар Ервејс во август 2021 :
+Флота на Катар Ервејс, Авион, Вкупно, Останатите нарачки, Oпции, Број на седишта, Забелешки,
, , , Вкупно,
Ербас A319LR, 2, —, —, —, 8, 102, 110
Ербас A320-200, 29, —, —, —, 12, 132, 144
Ербас A321-200, 4, —, —, —, 12, 165, 182, авион за замена : Ербас A321нео
Ербас A321neo, —, 40, —
Ербас A321нeoLR, —, 10, —, Влегува во сервис: 2020
Ербас A330-200, 6, —, —, —, 24, 248, 272, авион за замена : Ербас А350, Боинг 787
Ербас A330-300, 12, —, —, —, 30, 275, 305
Ербас A350-900, 34, —, —, —, 36, 247, 283, влез во употреба : 2014
Ербас A350-1000, 19, 23, —, —, 46, 281, 327, влез во употреба : 2018
Ербас A380-800, 10, —, 8, 52, 457, 517, Излез од употреба : 2024
Боинг 777-200LR, 9, —, —, —, 42, 217, 259
Боинг 777-300ER, 48, —, —, —, 42, 316, 358, авион за замена : Ербас А350-1000, Боинг 777-9X
Боинг 777-8X, —, 10, 50
Боинг 777-9X, —, 50, влез во употреба : 2024
Боинг 787-8, 30, —, 30, —, 22, 232, 254, влез во употреба : 2012-2016
Боинг 787-9, 7, 23, —, 30, 281, 311
Вкупно, 206, 160,
Фридебург

Фридебург (|Friedeburg; |Freeborg) — општина во округот Витмунд, во сојузната покраина Долна Саксонија, Германија. Се наоѓа околу 14 километри југоисточно од окружниот град Витмунд и 20 километри западно од слободниот град Вилхелмсхафен.
1 Географија
1.1 Местоположба
Фридебург е најјужната општина во округот Витмунд и истовремено најисточна во областа Источна Фризија. Со 164 квадратни километри, таа е втора најголема општина по градот Витмунд и трета најголема општина во Источна Фризија по Витмунд и Аурих.
Најблизок голем град е Олденбург, околу 43 километри југоисточно.
1.2 Соседни општини
Фридебург се граничи со окрузите Аурих и Лер, како и со округот Фризија. На многу мал дел на североисток општината се граничи со градот Јефер. Потоа, надесно, се граничи со градот Шортенс и општините Занде и Цетел. Јужно од општината се наоѓа општината Упленген во округот Лер. На запад се граничи со градовите Висмор (југозапад), како и со делот Брокцетел во градот Аурих (северозапад) во округот Аурих. Северно од Фридебург се наоѓа окружниот град Витмунд. Така, општината се граничи со три окружни градови и уште два други града како соседи.
1.3 Општински единици
Во мај 1972 година, општините Абикхафе, Дозе, Хоееше и Репсхолт биле припоени кон општината Репсхолт. На 16 август 1972 година, овие биле споени со општините Фридебург, Бентстрек, Ецел, Хезел, Хорстен, Маркс, Визеде и Визедермер.
Други имоти и помали места се: Хоејолс, Морстрих, Клајн-Хорстен, Хајдендом, Барге, Упшерт, Примелсфен, Хезелерфелд, како и Америка и Русланд.
2 Галерија
Јужна Грција

Јужна Грција (|Νότια Ελλάδα) е дефиниран географски термин, кој го опфаќа полуостровот Пелопонез и различни делови на Continental Greece (се вклучува и Атика), како и островите на Кикладите, Додеканезите и Крит. Северна Грција (грчки: Βόρεια Ελλάδα, романизирана: Voreia Ellada) се користи за да се однесува на северните делови на Грција и има различни дефиниции.
1 Поврзано
* Северна Грција
* Централна Грција
Езенс

Езенс (|Esens) — мал град во округот Витмунд, во сојузната покраина Долна Саксонија, Германија.
Историски градот како најважно средишно место припаѓал на областа Харлингерланд, која припаднала на Грофовијата Источна Фризија од 1600 година. Од 1885 година, Езенс е дел на округот Витмунд, кој бил создаден од Амт Витмунд и Амт Езенс, како и самиот град Езенс.
Местото Бензерзил е покраинско здравствено одморалиште и поседува пристаниште. Со ферибот од Бензерзил може да се стигне до островот Лангеог.
Градот претставува административно седиште на истоимената општинска заедница.
1 Географија
1.1 Местоположба
Градот Езенс се наоѓа на северниот раб од олденбуршко-источнофризискиот гест, оддалечен околу четири километри од долносаксонското Ваденско Море. Околината се состои од мали села, како и имоти. Окружниот град Витмунд е оддалечен околу 16 километри, додека градот Аурих околу 26 километри.
1.2 Водотеци
Единствен значаен водотек во градското подрачје е Бензер Тиф, што е истек, а не вистински водотек.
1.3 Соседни општини
Градот Езенс на североисток се граничи со општината Нојхарлингерзил, на југоисток со општината Штедесдорф, на југозапад со општината Морвег и на запад со општината Холтгаст.
2 Политика
2.1 Градски совет
Градскиот совет се состои од 20 избрани членови, што одговара за градови со број на жители помеѓу 7.001 и 8.000 жители. Членовите се избираат на општи избори на секои пет години.
На последните општински избори на 11 септември 2016 година биле добиени следниве резултати:
Партија, Удел на гласови, Број на места, Разлика (гласови), Разлика (места)
SPD, 44,42 %, 9, −0,11 %, +1
CDU, 21,10 %, 5, +2,24 %, +1
EBI, 11,43 %, 2, −6,77 %, −1
Grüne, 7,02 %, 2, −4,78 %, 0
Сојуз Иднина Езенс, 5,67 %, 1, +5,67 %, +1
AfD, 4,64 %, 1, +4,64 %, +1
BfB, 3,83 %, 1, +2,76 %, 0
FDP, 1,85 %, 0, −1,97 %, −1
2.2 Градоначалник
Од 1 јуни 2015 година, градоначалничка на Езенс е Карин Емкен (SPD).
3 Познати луѓе
* Давид Фабрициј (1564-1617) — теолог
* Јохан Хилземан (1602-1661) — теолог
* Филип Хајнрих Ерлебах (1657-1714) — композитор
* Кристијан Еверхард (1665-1708) — принц на Источна Фризија
* Ено Рудолф Бренајзен, (1669-1734) — правник
* Филип Лудвиг Штатиј Милер (1725-1776) — теолог, зоолог и професор
* Теодор Томас (1835-1905) — композитор
* Герхард Тапен (1866-1953) — генерал
* Тимо Шулц (р. 1977) — фудбалер
4 Галерија
Алехандро Рехон Учин

Вилберт Алехандро Рехон Учин (шпански: Wilberth Alejandro Rejon Huchin; Мерида, Јукатан, 18 мај 1997) е мексикански писател, културен менаџер и новинар. Тој бил соработник на културниот фестивал за интерфејс 2016 година во Мерида и директор и основач на меѓународниот поетски фестивал Текох, Јукатан. Дел од неговото дело е преведено на арапски, италијански, романски, каталонски, бенгалски, француски и грчки. Добитник е на различни признанија за неговата работа во културните и книжевните медиуми, како што е Меѓународниот медал за култура и уметност, кермит Гаридо.
Автор на четири книги поезија објавени во Шпанија, Чиле, Аргентина и САД.
1 Награди
* Почитуван посетител од градот Толука, Мексико, 2018 година.* Меѓународна награда за поезија Harold Von Ior, 2019 година* Меѓународно признавање на културните заслуги, влада на Teko, Мексико, 2020 година.* Признавање на неговата работа во создавање меѓународни проекти во корист на уметничката, литературната и културната заедница, Секретаријат за граѓанска безбедност, Влада на Тласкала 2020 година .* Меѓународен медал за култура и уметност Kermith Garrido González 2021 година.
И ние сме деца на Македонија

„''И ние сме деца на Македонија (Налеј, налеј)''“ — македонска народна песна. Песната е посветена на македонскиот народ. Песната има родољубив карактер.
1 Текст
-И ние сме деца на мајката земја
на мајката земја, на Македонија.
На нашата земја, на Македонија.
И ние имаме право да живејме,
како и другите живот што живеат.
А ние страдавме, гладни умиравме.
Слобода немавме, правдини никакви,
кога ги баравме, в затвор се најдовме.
Во фурни не ставаат за да не изгорат.
Коските ни кршат и крвта ни пијат
а ние смели сме, горди умиравме.
Горди умиравме, не се предававме.
Живот не жалевме, младост си дававме
за наши правдини, смели умиравме.
Парола имавме: Смрт или Слобода!
Смрт или Слобода за Македонија,
за Македонија, земја поробена.
Излегол Дејан војвода

„''Излегол Дејан војвода''“ — македонска народна песна. Песната е посветена на македонскиот револуционер Дејан војвода кој ја посетил Дебрца и ги начекал тамошните мајки растажени по нивните затворени деца во зандани во Солун. Песната има ајдутски карактер.
1 Текст
-Никнала трева зелена,
ми разлистала гората,
излегол Дејан војвода,
низ таа славна Дебарца,
излегол Дејан војвода,
со својта верна дружина.
До што е село прошетал,
до девет мајки тој видел,
до девет мајки тој видел,
во црно сè облечени.
До девет мајки тој видел,
во црно сè облечени.
Бабо ле, стара мајчице,
зошто во црно одите,
зошто во црно одите,
зошто црнина носите?
Зошто во црно одите,
зошто црнина носите?
Дејане, млади војвода,
црна се чума зададе,
децата ни ги однесе,
Солуна в' затвор да лежат.
Солуна в' затвор да лежат,
од една па до сто-една.
Излегол невен Пејо

„''Излегол невен Пејо''“ — македонска народна песна. Песната е посветена на овчарот Пејо кој имал трло со овци на Шар Планина, кого некои арамии му го ограбиле трлото и притоа го врзале. Песната има општествен карактер.
1 Текст
-Излегол невен Пејо по Шар Планина,
да ми стадо паслo Пејо, на кавал ми свири.
Везден ми го паслo Пејо, ем до полноќум.
Еј, од полноќум, џанам, стадо ми дотерал,
ми го затворил џанам во ново трло.
Пејо ми улегол, џанам, в' нова колиба.
Еј, Пејо седнало, џанам, малку да вечера,
ми вечерало, џанам, кучиња му лајат.
Пејо истрчало, џанам, потера дало.
Еј, проклети биле, џанам, клети арамии,
што ми посилеле они по Шар Планина,
што му утепале они верни кучиња
и му сардисале они трло ем колиба.
Му сардисале они трло ем колиба,
ми го фанале они млад невен Пејо,
и му врзале они раце наопако,
му потерале они белото му стадо,
стадо не ми оди џанам без невен Пејо.
Брисеида

Брисеида или Брисеис (старогрчки: Βρισηΐς= „онаа која преовладува“) — лик од старогрчката митологија, ќерка на пророкот Калхант и сопруга на Троил, синот на тројанскиот крал Пријам. Иако се заколнала на вечна љубов кон Троил, по неговата смрт, откако Пријам во знак на пријателство му ја предал на Агамемнон, таа набргу се вљубила со Диомед.
Зелен хуман град

Зелен хуман град (ЗХГ) — здружена иницијатива на 20 организации и активистички групи од Скопје. На локалните избори во 2021 година, тие настапиле со независна советничка листа за Советот на Град Скопје и освоиле две советнички места, а настапиле и со кандидат за градоначалник на Скопје кој не успеал да влезе во вториот круг.
1 Историја
Најголемиот дел од предисторијата на ЗХГ е локалниот граѓански активизам преку десетици организации кои низ годините се залагале за промени во локалните и национални политики опфаќајќи сфери како социјална правда, заштита на животната средина, заштита на животните и урбана подвижност. Движењето во форма на иницијатива се јавува по граѓански буџетен форум „Моја заедница, моја визија“ кога до скопското градско собрание се поднесени 27 предлози.
1.1 Локални избори 2021
На 14 јули движењето најавило дека ќе настапи на локалните избори во Град Скопје со своја независна советничка листа предводена од Драгана Велковска и Горјан Јовановски. Во подоцнежниот период преку платформата МојКандидат биле избрани и останатите поединци кои станале дел од конечната листа.
На 17 август ЗХГ го почнале процесот за собирање на потребите потписи за кандидирање на независна советничка листа. Истиот ден движењето ја претставило Ана Петровска како нивен кандидат за градоначалник на Скопје.
2 Поврзано
* Независни за Карпош
* Зелените од Гази Баба
* Шанса за Центар
* Подобро за Тетово
* Поинаку (Битола)
Деифоб

Деифоб (старогрчки: Δηίφοβος = „оној кој го обележува крадецот“) — лик од старогрчката митологија, син на тројанскиот крал Пријам и на Хекаба. Тој бил пријател на Енеја, еден од најголемите тројански јунаци. Според едно предание, по смртта на Парис, Деифоб се оженил со Хелена.
Догмен (филм)

„Догмен“ (англиски: ''Dogman'') — италијански филм од 2018 година, во режија на Матео Гароне (Matteo Garrone), кој е автор и на сценариото, заедно со Уго Кити (Ugo Chiti) и Масимо Гаудиозо (Massimo Gaudioso). Филмот е снимен според вистински случа, кој се случил 30 години претходно. Главните улоги ги толкуваат: Марчело Фонте (Marcello Fonte), Алида Балдари Калабрија (Alida Baldari Calabria), Едоардо Пеше (Edoardo Pesce) и Нунција Скјано (Nunzia Schiano). На Канскиот филмски фестивал, Марчело Фонте ја освоил наградата за најдобар глумец, режисерот бил номиниран за „Златната палма“, а филмот ја освоил наградата „Palm Dog“. Покрај тоа, филмот имал шест номинации на Европските филмски награди од кои освоил три, вклучувајќи ја и наградата за најдобар глумец (Фонте).
1 Синопсис
Марчело (го игра Фонте) е сопственик на салонот за кучиња „Догмен“ во едно мало крајбрежно место. Тој живее мирен живот, профатен е во соседството, а се грижи за својата мала ќерка со која одвреме-навреме оди на нуркање. Меѓутоа, животот му го загорчува насилниот криминалец Симоне (го игра Пеше), кој го принудува да го снабдува со кокаин, а понекогаш го вмешува и во неговите валкани работи. Еднаш, Симоне ограбува еден дуќан, влегувајќи од салонот на Марчело, а поради таа кражба Марчело издржува затворска казна во траење од една година. По излегувањето од затворот, соседите го избегнуваат Марчело, а и Симоне го игнорира. Кога Марчело ќе му побара дел од украдените пари, Симоне го одбива и налутениот Марчело му го крши мотоциклот. Утредента, Симоне сурово го претепува Марлчело за направената штета на мотоциклот. По некое време, Марчело му се извинува на Симоне и го намамува во својот дуќан со приказната дека треба да се сретне со трговци со дрога. Таму, тој го затвора Симоне во кафез за кучиња, а кога Симоне ќе се обиде да излезе, Марчело го удира по главата. Симоне се осветсува и почнува да го дави, а Марчело успева да се спаси при што ненамерно го убива Симоне. Потоа, тој носи мртвото тело надвор од градот и го пали. Тогаш, нему му се причинува дека ги гледа своите пријатели, се враќа назад, го гаси огнот, го крева мртвиот Симоне и го носи на детското игралиште со намера да им покаже на пријателите дека тој го убил силниот Симоне.
Србија и Црна Гора на Летните олимписки игри 2004

Србија и Црна Гора учствувале на Летните олимписки игри 2004 во Атина, Грција, од 13 до 29 август 2004 година. Претходно земјата била позната како Сојузна Република Југославија, а оваа олимпијада била трета и последна пред Србија и Црна Гора да станат независни држави во 2006 година. Олимпискиот комитет на Србија и Црна Гора испратил вкупно 87 спортисти на Игрите, 80 мажи и 7 жени, кои се натпреварувале во 14 спортови. Кошарка во машка конкуренција, фудбалот, одбојката и ватерполото биле единствените екипни спортови во кои Србија и Црна Гора имале своја репрезентација на овие игри. Имало само еден натпреварувач во друмски велосипедизам, џудо, тенис и борење.
Тимот на Србија и Црна Гора имал неколку олимписки медали од Сиднеј, вклучувајќи ги оние во одбојка во машка конкуренција (предводени од капитенот на тимот Владимир Грбиќ) и стрелачката Јасна Шекариќ, која станала првата српска атлетичарка која настапила на пет Олимписки игри под три различни знамиња (другите биле СФР Југославија и Независните олимписки учесници). Во меѓувреме, четворица олимписки настапи имале четворица спортисти од Србија и Црна Гора: скокачот во височина, Драгутин Топиќ, стрелецот Драган Периќ (најстариот од тимот на возраст од 40 години), стрелецот Стеван Плетикосиќ и пингпонгарот Слободан Грујиќ. Капитенот на кошаркарскиот тим Дејан Бодирога бил знаменосец на нацијата на свеченото отворање.
Србија и Црна Гора го завршила своето последно олимписко патување како заедничка нација во Атина со два олимписки сребрени медали од Секариќ и машката ватерполо репрезентација (предводена од Виктор Јелениќ ). Ова би биле последните Летни игри на кои спортисти од Црна Гора и Србија учествувале како Југославија, бидејќи на следната Олимпијада во 2008 година се натпреварвале одделно.
1 Атлетика
Спортистите на Србија и Црна Гора имале постигнато квалификациски стандарди во следните атлетски дисциплини (најмногу до 3 спортисти во секоја од дисциплините според „А“ стандардот и 1 според „Б“ стандардот“).;;; Клуч
;;* Белешка - Дадените дисциплини се за групната фаза на спортистот
;;* П = Квалификувани за следната фаза
;;* q = Квалификуван за следната фаза како најбрз губитник ''или'', на теренски настани, по позиција без постигнување на квалификациската цел
;;* NR = Национален рекорд
;;* N / A = Фазата не е применлива за настанот
;;* Bye = Од спортистот не се бара да се натпреварува во фаза
Отстотна точка

Отстотна точка или процентен поен — единица за аритметичка разлика од две отстотни вредности. На пример, поместувањето од 40 на 44 отсто е зголемување за 4 отстотни точки, но зголемување на количината што се мери за 10 отсто. Во литературата, единицата обично е или напишана, или скратена како ''пп'' или ''п.п. за'' да се избегне двосмисленост. По првото појавување, некои писатели скратуваат користејќи само „поен“ или „поени“.
1 Разлика помеѓу процент и процентен поен
Размислете за следниот хипотетички пример: Во 1980 година пушеле 50 проценти од населението, а во 1990 година пушеле само 40 проценти од населението. Така, може да се каже дека од 1980 до 1990 година, преваленцата на пушење се намалила за 10 ''процентни поени'' (или за 10 проценти од населението) или за ''20 проценти'' кога се зборува само за пушачи - процентите укажуваат на пропорционален дел од вкупниот број.
2 Поврзани единици
* Процент (%) 1 дел во 100
* Промил (‰) 1 дел во 1.000
* Пермиријад (‱) 1 дел во 10.000
Локални избори во Македонија (2021)

Локални избори во Македонија во 2021 година — избори што се одржале на 17 октомври 2021 година со цел избирање советници и градоначалници во 80 општини во Македонија и во градот Скопје. Вториот круг на Локалните избори е предвидено да се одржи на 31 октомври. Изборите биле распишани на 6 август 2021 од собранискиот претседател Талат Џафери. Според календарот на ДИК, краен рок за поднесување на кандидатурите за советнички листи и градоначалници бил 11 септември 2021. Изборната кампања била во времетраење од 27 септември до 15 октомври.
Во првиот круг, градоначалници биле избрани во 34 општини, а во 46 општини и во Град Скопје ќе има втор круг. ВМРО-ДПМНЕ во првиот круг победиле во 22 општини, СДСМ победиле во 9, а ДУИ во 3 општини.
1 Реакции по изборите
Политичар, Изјава
Христијан Мицкоски, „Огромна победа на народот на Македонија — на младите, старите, мажите, жените, христијаните, муслиманите, атеистите, лекарите, земјоделците, уметниците, професорите.Вечерва ќе се радуваме, но нема да славиме. Утре на работа. Од утре на работа за народот. Не чекаат тешки предизвици во вториот круг. Ги повикувам сите, кои сакаат да се промени и не поддржуваат како и сите оние кои се разочарани од политиката, ајде да се обединиме. Време е да ги обединиме разликите да покажеме слога и заедништво во намерите да се направи подобро.“
Зоран Заев, „Влегуваме во борба за конечна победа во вториот круг во сите преостанати општини. На крајот СДСМ ќе има градоначалници во повеќе општини во споредба со ВМРО-ДПМНЕ. Нема да дозволиме земјата да се враќа назад.Борбата продолжува. Прогресот се обединува, бидејќи злото се заканува. Кочи Мицко! Вториот круг е пред нас, убеден сум дека ќе имаме мнозинство во советите и повеќе градоначалници и нема да има дилеми за победникот.“
2 Поврзано
* Локални избори во Град Скопје (2021)
* Избори во Македонија
* Локални избори во Македонија (2017)
* Државна изборна комисија
Драгалевска Река

Драгалевска Река (|Драгалевска река) ― река во западна Бугарија, третостепена притока на Искар.
Реката тече од долниот северен дел на Природниот резерват Торфено Браниште на планината Витоша и поминува покрај местото Комините; во северните подножјето на Витоша, реката го поминува селото Драгалевци (сега дел од Софија, од каде што реката го носи името), потоа се приклучува на неколку други помали реки за да формира Слатинска Река и се влева во Перловска Река, која пак се влева во реката Искар во североисточната периферија на Софија.
Бебрава

Бебрава ― река во западна Словачка. Се издига во Стражовските Планини во близина на селото Чиерна Лехота, течејќи на почетокот југозапад, свртувајќи се по околу 10 км на југ, течејќи низ Бановце над Бебравоу, конечно се излева во реката Нитра кај Тополчани. Таа е 47 км долга и нејзината големина на сливот е 631 км<sup>2</sup>.
Ѓаволска Река (Бугарија)

Ѓаволска Река (|Дяволска река) ― река во Бургаската Област, југоисточна Бугарија. Тече од планината Странџа, тече во близина на крајбрежниот град Приморско и се влева во Црното Море. Во својот среден тек, создава мочурлива област позната како Ѓаволско Блато (|Дяволско блато).
Батова

Батова ― река во североисточна Бугарија. Реката тече во широка долина помеѓу рамницата на Добруџа на север и висорамнината Франга на југ, на крајот се влева директно во Црното Море. Батова е долга само 39 километри, но се забележува како единствена река во Јужна Добруџа која не се суши на годишно ниво. Реката е длабока помеѓу ноември и мај, со врв во февруари, и плитка во преостанатите пет месеци, особено во јули и август. Сливот на Батова зафаќа 339 квадратни километри и просечниот проток е 340 литри во секунда. Реката минува низ селото Батово во општината Добричка, Добричка Област, по што е именувана.
Според извештајот од 2001 година, водите на Батова покажуваат средно и мало загадување.
Чиерна Вода (река)

Чиерна Вода (словачки: Čierna voda) ― низинска река во западна Словачка. Тaа е 105,5 км долга. Нејзиниот извор е во Малите Карпати, во близина на гратчето Свати Јур. Во близина на гратчето Чиерна Вода, се влива во нејзината најголема притока: Дудвах. Се испушта во реката Мал Дунав во близина на селото Долни Хотар.
1 Наводи
Брзаци

Брзаци ― делови од река каде речното корито има релативно стрмен степен, предизвикувајќи зголемување на брзината и турбуленцијата на водата.
Брзаците се хидролошки одлики помеѓу обичен тек (дел што непречено тече од потокот) и каскада. Брзаците се одликуваат со тоа што реката станува поплитка со некои карпи изложени над површината на протокот. Како што водата што тече, прска над и околу карпите, воздушните меури се мешаат со него и делови од површината добиваат бела боја, правејќи го она што се нарекува „пенлива вода“. Брзаците се јавуваат таму каде што материјалот на коритото е многу отпорен на ерозивната моќ на потокот во споредба со коритото низводно од брзаците. Многу младите потоци што течат низ цврста карпа може да бидат брзаци во поголемиот дел од нивната должина. Брзинаците предизвикуваат аерација на водата на потокот или реката, што резултира со подобар квалитет на водата.
Брзаците се категоризираат во класи, главно од I до VI. Брзакот од класа 5 може да се категоризира како класа 5.1-5.9. Додека брзаците од класа I се лесни за навигација и бараат малку маневрирање, брзаците од класа VI претставуваат закана за животот со мала или никаква шанса за спасување. Спортовите со речни сплавови се изведуваат таму каде што многу брзаци се присутни во текот.
1 Поврзано
* Хидродинамика
* Меѓународна скала на тешкотии на река - за класификација на брзаци
* Реофил - организми кои живеат во вода што тече брзо
2 Наводи
*
Бјала Река (притока на Луда Река)

Бјала Река (|Бяла река, што значи ''Бела река'') ― река во Родопите во Јужна Бугарија, најдолгата притока на Луда Река.
Реката се издига во близина на селото Черничево, близу до грчката граница, а потоа тече во општа источна насока додека не се влее во Луда Река кај Сив Кладенец точно на грчката граница.
Реката е значајна по меандрите во средниот тек, која е дел од заштитената област „Меандери на Бела река“, како и видовите на зракоперки, ''Cobitis rhodopensis'', откриени во 1998 година и е единствениот ендемичен ’рбетник во Бугарија.
Мал Дунав

Мал Дунав (словачки: ''Malý Dunaj'', унгарски: ''Kis-Duna'', германски: ''Kleine Donau'') ― огранок на реката Дунав во Словачка.
Се дели од главната река во близина на Братислава и тече повеќе или помалку напоредно со Дунав додека не се влее во реката Вах во Коларово. Таа е 137 км долга и неговата големина на сливот е 2,977 км<sup>2</sup>.
Делот од Вахот помеѓу Коларово и нејзиниот спој со Дунав во Комарно се нарекува и Вашки Дунав (словачки: Важски Дунај, унгарски: Ваг-Дуна). Островот помеѓу реките Дунав, Мал Дунав и Вашки Дунав е Житни Остров.
Глоговница

Глоговница ― река во средишна Хрватска, десна притока на Чесма. Тоа е 64,5 км долга.
Глоговница се издига во југоисточниот дел на Калник кај селото Апатовац, и тече кон југ, поминувајќи источно од истоимените села Долна Глоговница и Горна Глоговница, како и гратчето Крижевци, свртувајќи се малку на југозапад. Поминува во близина на Градец, каде што станува низа на човечко направени дренажни канали и прима прилив од десната притока на Чрнец. Тогаш врти кон југоисток и се влева во Чесма западно од Чазма.
Камешница (река)

Камешница ― река во северна Хрватска, лева притока на Чрнец. Таа е 38 км долга.
Камешница се издига на јужните падини на Калник кај истоименото село Камешница. Тече кон југозапад, минува западно од Крижевци и се влева во Чрнец кај селото Ердовец, дел од Крижевци.
Чабранка

Чабранка ― мала река на границата помеѓу Словенија и Хрватска. Таа е 17,5 км долга и е лева притока на реката Купа (|Купа, |Колпа). Нејзиниот извор е западно од населбата Подпланина во општина Лошки Поток во јужна Словенија и северно од хрватското село Чабар, од каде го добила и своето име. Се влива во Купа кај Осилница.
1 Поврзано
* Список на реки во Словенија
Бањска Река

Бањска Река — река во Србија, десна притока на реката Топлица, во која се влева во близина на Куршумлија. Извира под крајните југоисточни гранки на Копаоник. Долга е 22 км, со сливно подрачје од 155 км². Просечниот проток на устието е 0,7 m³/s.
Долината на Бањска Река е претежно клисуреста, а сливот е добро пошумен. Низ таа котлина води патот Куршумлија - Куршумлиска Бања - превој Преполац - Подуево - Приштина.
Тамиш

Тамиш (|Timiș, |Тамиш; |Temesch, |Temes) е река која извира во северните делови на романските Карпати во делот кои се нарекува Цернеи Планини (''Cernei Mountains''). Под највисокиот врв на планината Семеник-Пјатра Гонозеи на 1445 м, се наоѓа извориштето на градиштанскиот поток, еден од трите изворни краци на Тамиш. Проаѓа низ целиот Банат, а устието се наоѓа кај Панчево каде што се влева во Дунав.
1 Одлики
Вкупна должина, од изворот па сè до устието, на реката Тамиш изнесува 359 километри. Од 359 км, во романскиот дел се наоѓаат 241 км, додека во српскиот дел 118 км.
Ѓевгир

Ѓевгир (|kevgir) — кујнски сад што има издупчено дно и се користи за цедење варени тестенини, компири, месо, ориз или бланширан зеленчук. Покрај тоа, се користи и за миење овошје (најчесто грозје) и зеленчук, па дури и за пасирање или цедење сок од овошје или зеленчук.
Во изворниот облик, тие се метални или земјени кружни конусни садови. Во поново време, тие се претежно изработени од лесни метали како алуминиум или не’рѓосувачки челик или дрво, но во последниве години почнаа масовно да се произведуваат од пластика.
1 Поврзано
* Тепсија